Rendbehozzák a lelakott sportpályát | Dunaújváros Online
2015. október 5. (hétfő) 8:09 - Pálinkás István
-Régóta figyelemmel kísérem a körzet hiányosságait, s erről a sportpályáról már többször elmondtam, addig nem nyugszom, amíg helyre nem állítjuk. Közvélemény kutatást is végeztünk az itt lakók körében a pályával kapcsolatban, és ennek eredménye is azt mutatta, hogy igény van a felújításra - mondta a képviselő hozzátéve, a Dunaferr iskolából is járnak ide tornaórát tartani.
Bízik benne, hogy igazi közösségi hellyé válhat a pálya.
A kivitelezést végző DVG Zrt. vállalkozási, műszaki és ingatlankezelési ágazatvezetője, Nagy Zsolt elmondta, az önkormányzat megrendelésére a nyár közepén kezdték el a közel kilencszáz négyzetméteres, kosárpalánkkal is felszerelt sportpálya felújítását.
- A több mint 30-35 éves pályához még nem nyúltak hozzá. Teljes felújításról beszélünk, elbontottuk a régi aszfaltburkolatot, ami már balesetveszélyes, repedezett is volt. Továbbá a kerítéselemek dróthálóstól rozsdásak voltak és benőtték a fák, cserjék. Teljes irtást végeztünk a gyökérig, majd javítottuk a kerítés acélszerkezetét. Jelenleg az acélszerkezet mázolását végezzük, s reméljük, a következő héten az aszfaltburkolat is elkészül. Úgy látom, hogy szeptember közepére új pompájában fog tündökölni a sportpálya.